**NOTĂ DE INFORMARE**

 **În atenția profesorilor coordonatori din unitățile școlare partenere în cadrul Concursului ,,Super Mate” 2022**

 Data desfășurării ETAPEI LOCALE a Concursului ,, Super Mate” 2022, prevăzută în 25 martie 2022, se amână pentru ziua de *07 aprilie 2022.* Evităm astfel, suprapunerea cu data desfășurării Concursului Comper și simulările pentru Evaluarea Națională.

* Vă rog să vă asigurați că ați mediatizat concursul la nivelul unităților în care vă desfășurați activitatea, astfel încât, toate cadrele didactice care doresc să participe la concurs, să poată face înscrierea în timp util. Termenul limită de înscriere este *30* *martie 2022.*
* Fiecare unitate școlară/ profesor coordonator va realiza câte o variantă de subiect pentru fiecare clasă cu barem de corectare. Profesorii pentru învățământ primar, vor realiza variante doar pentru ciclul primar, respectiv clasele pregătitoare, I, a II-a, a III-a și a IV-a.
* Profesorii care predau la clasele de gimnaziu, vor realiza variante pentru clasele a V-a, a VI-a și a VII-a.
* Subiectele propuse vor conține 10 exerciții cu itemi de rezolvare cu alegere multiplă și cu grad de complexitate progresiv, astfel încât să totalizeze 100 de puncte.
* Variantele de subiecte însoțite de baremul de corectare vor fi trimise pe adresa de email de la înscriere brejezoe@yahoo.com până la data de *30 martie 2022*.
* Referitor la programa pentru concurs, pentru etapa locală, aceasta *nu cuprinde unitățile* *de măsură și măsurători și nici elemente de geometrie.*
* *Referitor la Programa pentru clasele a V-a, a VI-a și a VII-a vom reveni cu specificații mâine, 17 martie 2022.*
* Fiecare cadru didactic participant va completa pînă la data de 20 martie 2020 formularul ACORD PRELUCRARE DATE PERSONALE care implică și acordul părinților/tutorilor copiilor participanți.

Vă trimit atașat acestei note și formularul ACORDUL PĂRINTELUI/TUTORELUI.

 Organizarea și buna desfășurare a etapei locale, revin în responsabilitatea fiecărei unități școlare participante.

*Conchidem că participarea la acest concurs nu înseamnă numai un interes sporit pentru matematică, ci implică şi o dezvoltare a unor elemente de cultură necesare în orice domeniu de activitate umană. Semnifică, de altfel, un demers preţios pentru formarea unei gândiri corecte, consecvente, care măreşte puterea de pătrundere şi analiză a spiritului uman. În acest sens, scopul general al proiectului constă în dezvoltarea capacităţii instituţionale a şcolii de a desfăşura activităţi de pregătire la matematică, centrate pe identificarea, îndrumarea şi valorificarea potenţialului elevilor cu aptitudini şi capabili de performanţă.*

***Urăm tuturor participanţilor, profesori şi elevi, mult succes* !**

 Organizatorii